Auditor's report — SCC, period 2011Q3 (reviewed, opinion: adverse)
Auditor firm: KPMG
Signing partner: (สุพจน์ สิงห์เสน่ห์)
Signed: 2011-11-07

บริษัท ปูนซิเมนต์ไทย จำกัด (มหาชน)

และบริษัทย่อย

งบการเงินรวมระหว่างกาล

และ

รายงานการสอบทานงบการเงินโดยผู้สอบบัญชีรับอนุญาต

สำหรับงวดสามเดือนและเก้าเดือนสิ้นสุดวันที่ 30 กันยายน 2554

รายงานการสอบทานงบการเงินโดยผู้สอบบัญชีรับอนุญาต

เสนอ  คณะกรรมการบริษัท ปูนซิเมนต์ไทย จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 30 กันยายน 2554 งบกำไรขาดทุนรวม และงบกำไรขาดทุนเบ็ดเสร็จรวมสำหรับแต่ละงวดสามเดือนและเก้าเดือนสิ้นสุดวันที่ 30 กันยายน 2554 และ 2553 และงบแสดงการเปลี่ยนแปลงส่วนของผู้ถือหุ้นรวม และงบกระแสเงินสดรวมสำหรับแต่ละงวดเก้าเดือนสิ้นสุดวันที่ 30 กันยายน 2554 และ 2553 ของบริษัท ปูนซิเมนต์ไทย จำกัด (มหาชน) และบริษัทย่อย ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการสอบทานของข้าพเจ้า

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทานเพื่อให้ได้ความเชื่อมั่นอย่างพอประมาณว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ การสอบทานนี้มีขอบเขตจำกัดโดยส่วนใหญ่ใช้วิธีการสอบถามบุคลากรของกิจการและการวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป   ดังนั้น ข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญตามมาตรฐานการรายงานทางการเงินจากการสอบทานของข้าพเจ้า

ตามที่อธิบายไว้ในหมายเหตุประกอบงบการเงินข้อ 2  3 และ 4 กลุ่มบริษัทได้ใช้มาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้ตั้งแต่วันที่ 1 มกราคม 2554  งบการเงินรวมสำหรับงวดสามเดือนและเก้าเดือนสิ้นสุดวันที่ 30 กันยายน 2553 ซึ่งแสดงเปรียบเทียบได้ปรับปรุงใหม่แล้ว

ข้าพเจ้าได้เคยตรวจสอบงบการเงินรวมสำหรับปีสิ้นสุดวันที่ 31 ธันวาคม 2553 ของบริษัท ปูนซิเมนต์ไทย จำกัด (มหาชน) และบริษัทย่อย ตามมาตรฐานการสอบบัญชีที่รับรองทั่วไปและได้แสดงความเห็นไว้อย่างไม่มีเงื่อนไขตามรายงาน ลงวันที่ 23 กุมภาพันธ์ 2554 ตามที่อธิบายไว้ในหมายเหตุประกอบงบการเงินข้อ 2  3 และ 4  งบการเงินดังกล่าวได้มีการปรับปรุงอันเนื่องจากผลกระทบจากการปฏิบัติตามมาตรฐานการรายงานทางการเงินที่ออกและปรับปรุงใหม่ ข้าพเจ้าได้ตรวจสอบรายการปรับปรุงและเห็นว่ามีความเหมาะสมและได้ปรับปรุงโดยถูกต้องแล้ว  ข้าพเจ้ามิได้ใช้วิธีการตรวจสอบอื่นใดภายหลังจากวันที่ในรายงานนั้น นอกเหนือจากการตรวจสอบรายการปรับปรุงดังกล่าว งบแสดงฐานะการเงินรวม ณ วันที่ 31 ธันวาคม 2553 ที่แสดงเปรียบเทียบเป็นส่วนหนึ่งของงบการเงินดังกล่าวข้างต้น

(สุพจน์ สิงห์เสน่ห์)

ผู้สอบบัญชีรับอนุญาต

เลขทะเบียน 2826

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

7 พฤศจิกายน 2554